ગાડીમાંથી ત્રણ યુવકો ઊતર્યા હતા, જેમાં એક યુવકે તારું નામ ચિરાગ છે તેમ પૂછ્યું હતું. ચિરાગે હા પાડતાં તું ધનરાજને ઓળખે છે? તેમ પૂછ્યું હતું. તમારે શું કામ છે? તેવું ચિરાગે કહેતાં જ ત્રણેય યુવકો તેની સાથે ઝપાઝપી કરી ગાડીમાં બેસાડી સતાધાર ચાર રસ્તા તરફ લઇ ગયા હતા. ગાડીમાં બેઠેલા ઇસમોએ ચિરાગને માર મારી બે મોબાઇલ ફોન, સોનાની ચેઇન અને ઘડિયાળ કાઢી લીધાં હતાં. ધનરાજ સાથે મળીને જેેટલા લોકોના રૂપિયા લીધા છે તે નહીં ચૂકવી આપે ત્યાં સુધી તને જીવતો નહીં જવા દઇએ તેમ એક યુવકે જણાવ્યું હતું.